gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
અનિશ્ચિતતાના વાતાવરણમાં રિઝર્વ બૅન્કે અપનાવી તટસ્થતા : ધિરાણના વ્યાજદરમાં કોઈ ફેરફાર નહીં
You need an iframes capable browser to view this content.
રિઝર્વ બૅન્કની મૉનિટરી પૉલિસી કમિટી (નાણાકીય નીતિ સમિતિ)એ નીતિવિષયક વ્યાજદર ભલે યથાવત્ રાખ્યા, પરંતુ બૅન્કો પાસે આવેલી મોટી રોકડને લીધે હવે ધિરાણના દર નીચે આવી શકે છે.
કૉર્પોરેટ જગતને ઓછા ખર્ચનું કરજ મળે એવી ઇચ્છા છે અને એથી જ એણે નીતિવિષયક દરમાં ઘટાડો થાય એવી અપેક્ષા રાખી હતી, પરંતુ ગઈ કાલે શૅરબજારમાં મામૂલી ઘટાડો થયો એના પરથી સ્પક્ટ થાય છે કે નાણાકીય નીતિ સમિતિએ લીધેલા નિર્ણયથી બજારમાં વધારે નાખુશી નથી.
હાલમાં અનેક બૅન્કોએ ધિરાણના દરમાં ઘટાડો કર્યો એને જોતાં લાગે છે કે હવે રિઝર્વ બૅન્કના સાવચેતીભર્યા વલણ સામે બૅન્કોએ સામે ચાલીને ધિરાણના વ્યાજદર ઘટાડવા પડશે. આવી આશા સમિતિએ પણ વ્યક્ત કરી છે. તેણે નિવેદનમાં કહ્યું છે કે બૅન્કિંગ ક્ષેત્રની નૉન-પર્ફોમિંગ ઍસેટ્સની સમસ્યા વધુ ઝડપથી અને વધુ સારી રીતે હલ થાય, બૅન્કોને જલદીથી વધુ મૂડી અપાય અને સરકારી સિક્યૉરિટીઝની ઊપજના આધારે નાની બચતના વ્યાજદર નક્કી કરવાની નીતિનો અમલ થાય તો બૅન્કો વ્યાજદરમાં ઘટાડો કરવાની સ્થિતિમાં આવી જશે.
ગઈ કાલે સમિતિએ રેપો રેટ ૬.૨૫ ટકાના સ્તરે યથાવત્ રાખ્યો હતો. એના આ નિર્ણયની પાછળ અર્થતંત્રમાં પ્રવર્તતી અનિશ્ચિતતાનું કારણ મુખ્ય છે. અમુક વર્ગની અપેક્ષાથી વિપરીત કેન્દ્રીય બૅન્કની આ સમિતિએ રિવર્સ રેપો રેટ પણ ૫.૭૫ ટકા જ રહેવા દીધો છે. એણે વ્યાજદરમાં ઘટાડો કરવાના વલણને ત્યજીને તટસ્થ વલણ અપનાવ્યું છે. જોકે અર્થતંત્રમાં ગતિશીલતા વધશે અને ફુગાવો ઘટશે એવો અંદાજ પણ વ્યક્ત કરવામાં આવ્યો છે.
સમિતિએ જણાવ્યા મુજબ નાણાકીય વર્ષ ૨૦૧૭-’૧૮ના ઉત્તરાર્ધમાં ફુગાવો ૪થી ૪.૫ ટકાની રેન્જમાં રહેવાની ધારણા છે. આ સાથે જ તેણે એમ પણ કહ્યું છે કે ક્રૂડ ઑઇલના ભાવમાં વધારો, વૈશ્વિક નાણાકીય બજારમાં બની રહેલી ઘટનાઓને લીધે વિનિમય દરમાં ચંચળતા વધવાની સંભાવના જેવાં પરિબળોને લીધે ફુગાવો વધવાનું જોખમ રહેલું છે.
અહીં જણાવવું રહ્યું કે રિઝર્વ બૅન્કે રેપો રેટમાં છેલ્લે ગઈ ચોથી ઑક્ટોબરે ઘટાડો કર્યો હતો. ત્યાર બાદ વ્યાજદરમાં કોઈ ઘટાડો થયો ન હોવા છતાં કમર્શિયલ બૅન્કોએ ધિરાણના વ્યાજદરમાં અડધા ટકા જેટલો ઘટાડો કરી દીધો છે. સ્ટેટ બૅન્ક ઑફ ઇન્ડિયાના ૮.૬ ટકાના દર સામે બૅન્ક ઑફ બરોડાએ ૮.૩૫ ટકાનો વ્યાજદર રાખીને બજારમાં સ્પર્ધા શરૂ થયાનો અણસાર આપી દીધો છે. જેમની શાખ ઊંચી હોય એવા ગ્રાહકોને આનાથી પણ ઓછા દરે ધિરાણ આપવાની તૈયારી બૅન્ક ઑફ બરોડાએ દાખવી છે.
રિઝર્વ બૅન્કના ગવર્નર ડૉ. ઉર્જિત આર. પટેલે પણ પત્રકારો સાથેની વાતચીતમાં કહ્યું હતું કે ‘અમે તો જાન્યુઆરી ૨૦૧૫થી અત્યાર સુધીમાં વ્યાજદરમાં ૧૭૫ બેઝિસ પૉઇન્ટનો ઘટાડો કર્યો છે, જ્યારે બૅન્કોએ ફક્ત ૮૦થી ૮૫ બેઝિસ પૉઇન્ટ ઘટાડ્યા છે. આમ બૅન્કો ધિરાણના દર ઘટાડે એને હજી અવકાશ છે.’
રેટકટ નહીં કરીને રિઝર્વ બૅન્કે નિરાશ કર્યા : મોતીલાલ ઓસવાલ
રિઝર્વ બૅન્કે આ વખતે પણ પૉલિસીમાં રેટકટ નહીં કરીને બજારને તેમ જ કૉર્પોરેટ સેક્ટરને નિરાશ કર્યું છે. કમસે કમ ૨૫  બેઝિસ પૉઇન્ટના ઘટાડાની આશા આ વખતે નિશ્ચિત હતી, પરંતુ રિઝર્વ બૅન્કે પોતાનું રેટકટ નહીં કરવાનું વલણ પકડી રાખ્યું હોવાથી આશ્રર્ય થયું છે એવો મત અગ્રણી શૅરબ્રોકરેજ હાઉસ મોતીલાલ ઓસવાલ ફાઇનૅન્શિયલ સર્વિસિસના ચૅરમૅન મોતીલાલ ઓસવાલે વ્યક્ત કર્યો છે. ઇકૉનૉમીને રેટકટની તાતી જરૂર હતી એવું કહેતાં તેમણે ઉમેર્યું હતું કે ‘ડિમાન્ડ-સર્જન આને કારણે થઈ શકત, ભારતીય અર્થંતંત્રને વેગની આવશ્યકતા છે જે રેટકટથી સરળ બની શકત. કંપનીઓને આ માટે વ્યાપક આશા હતી.’
હવે બજાર આના પ્રતિભાવ રૂપે ૮૫૦૦ કે ૮૬૦૦ સુધી નીચે જઈ શકે છે એવું જણાવતાં મોતીલાલ ઓસવાલે કહ્યું હતું કે એમ છતાં આ ઘટાડો ખરીદવાની તક ગણી શકાય, કારણ કે લાંબા ગાળે બજાર વધવાની આશા અકબંધ છે.’
રિઝર્વ બૅન્કે જાહેર કરેલી નાણાકીય નીતિની સમીક્ષાના મુખ્ય અંશ
ધિરાણનો વ્યાજદર ૬.૨૫ ટકાના દરે યથાવત્ રખાયો
નાણાકીય વર્ષ ૨૦૧૬-’૧૭ માટેનો અર્થતંત્રની વૃદ્ધિના દરનો અંદાજ ઘટાડીને ૬.૯ ટકા કરવામાં આવ્યો. ૨૦૧૭-’૧૮માં ૭.૪ ટકાના દરે વૃદ્ધિ થવાની ધારણા
અર્થતંત્રમાં ૨૦૧૭-’૧૮માં નોંધપાત્ર રીતે વૃદ્ધિદર વધશે
વર્તમાન નાણાકીય વર્ષના ચોથા ક્વૉર્ટરમાં રીટેલ ફુગાવો પાંચ ટકા કરતાં ઓછો રહેવાની ધારણા
આવતા નાણાકીય વર્ષના પૂર્વાર્ધમાં ફુગાવો ૪થી ૪.૫ ટકા અને ઉત્તરાર્ધમાં ૪.૫થી પાંચ ટકા રહેવાનો અંદાજ
ક્રૂડ ઑઇલના ભાવવધારાને પગલે ફુગાવો વધવાનું જોખમ
૨૦૧૭માં વૈશ્વિક સ્તરે વૃદ્ધિમાં સાધારણ વધારો થશે
સ્થાનિક ઉદ્યોગોના રક્ષણ માટેની નીતિઓ અપનાવવામાં આવી રહી હોવાથી વૈશ્વિક વેપારમાં વૃદ્ધિ ધીમી રહેશે
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.